
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 142
din 31 iulie 2014
privind aprobarea modificării şi actualizării Actului constitutiv

al S.C. Apă Termic Transport S.A. Sighişoara

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 15734/18.07.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Hotărârii Consiliului Local Sighişoara nr. 9/1998 privind înfiinţarea S.C. Apă Termic Transport S.A. Sighişoara;

Având în vedere prevederile Ordonanţiei de Urgenţă a Guvernului nr. 109/2011 privind guvernanţa corporativă a întreprinderilor publice, cu modificările şi completările ulterioare;

Având în vedere prevederile Legii nr. 31/1990 privind societăţile, republicată, cu modificările şi completările ulterioare;

Având în vedere prevederile Hotărârii Consiliului Local Sighişoara nr. 112/29.05.2014 privind reducerea capitalului social al S.C. Apă Termic Transport S.A. Sighişoara; 

Având în vedere prevederile Actului constitutiv al S.C. Apă Termic Transport S.A. Sighişoara, cu precădere prevederile art. 2 pct.1 şi art.12 lit. m);

Având în vedere Hotarârea Consiliului de administraţie al S.C. Apă Termic Transport S.A. Sighişoara nr. 5  din data de 09.07.2014, cu privire la modificarea sediului social al societăţii;

Ţinând cont de adresa nr. 1410/11.07.2014 a S.C. Apă Termic Transport S.A. Sighişoara, înregistrată la Municipiul Sighişoara cu nr. 15732/18.07.2014,   prin care se înaintează pentru a se supune spre analiza şi aprobarea Consiliului Local Sighişoara, proiectul de hotărâre privind aprobarea modificării Actului constitutiv al S.C. Apă Termic Transport S.A. Sighişoara; 

Având în vedere Raportul de specialitate  nr. 1409/11.07.2014 al S.C. Apă Termic Transport S.A. Sighişoara, înregistrat la Municipiul Sighişoara cu nr. 15735/18.07.2014, cu propunerea de modificare şi actualizare a Actului constitutiv al societăţii;
Având în vedere avizele favorabile ale tuturor comisiilor pe domenii de specialitate;
In temeiul prevederilor art. 36 alin. (2), lit. “a”, alin. (3), lit. ”c”, art. 45 alin. (1) şi a art. 115 alin. (1), lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. Se aprobă modificarea sediului social al societăţii S.C. APĂ TERMIC TRANSPORT S.A. Sighişoara.

Art. 2. Se aprobă modificarea Actului constitutiv al S.C. APĂ TERMIC TRANSPORT S.A. Sighişoara, în privinţa sediului social al societăţii şi în privinţa capitalului social al acesteia, Actul constitutiv urmând a se actualiza în mod corespunzător.

Art. 3. Ca o consecinţă a prevederilor art. 1 şi art. 2 din prezenta hotărâre se aprobă Actul constitutiv actualizat al S.C. APĂ TERMIC TRANSPORT S.A. Sighişoara, potrivit anexei nr. 1, care face parte intergantă din prezenta hotărâre.

Art. 4. Cu ducerea la îndeplinire a prevederilor prezentei hotărâri se încredinţează directorul S.C. APĂ TERMIC TRANSPORT S.A. Sighişoara, care va efectua demersurile necesare pentru înregistrarea la registrul comerţului a noului Act constitutiv actualizat al societăţii.

Art. 5. Prin grija d-rei Fleşariu Anca, Secretar al Municipiului Sighişoara,  prezenta hotărâre va fi comunicată în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţa publică prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Bontea Adrian  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică;
  2 ex. S.C. APĂ TERMIC TRANSPORT S.A.
  9 ex. 
A.F./G.V.
